title: 1996 m. sausio 26 d. Komisijos direktyva 96/3/EB, leidžianti nukrypti nuo tam tikrų Tarybos direktyvos 93/43/EEB dėl maisto produktų higienos nuostatų dėl skystų piltinių aliejų ir riebalų vežimo jūraTekstas svarbus EEE.

text:
Svarbus teisinis pranešimas

|

31996L0003

Oficialusis leidinys L 021 , 27/01/1996 p. 0042 - 0046

		Komisijos direktyva 96/3/EB1996 m. sausio 26 d.leidžianti nukrypti nuo tam tikrų Tarybos direktyvos 93/43/EEB dėl maisto produktų higienos nuostatų dėl skystų piltinių aliejų ir riebalų vežimo jūra(tekstas svarbus EEE)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1993 m. birželio 14 d. Tarybos direktyvą 93/43/EEB dėl maisto produktų higienos [1], ypač į jos 3 straipsnio 3 dalį,kadangi informacija rodo, kad taikyti Direktyvos 93/43/EEB priedo IV skyriaus 2 punkto antro papunkčio nuostatų dėl nefasuotų skystų, granuliuotų ar miltelių pavidalo maisto produktų vežimo talpyklose ir (arba) konteineriuose/tanklaiviuose, skirtuose maisto produktams vežti nėra tikslinga, o maisto produktų verslui užkraunama pernelyg varginanti našta, kai tos nuostatos taikomos jūrų laivais vežant žmonėms vartoti skirtus arba vartoti tinkamus aliejus ir riebalus;kadangi vis dėlto būtina garantuoti, kad leidžiančios nukrypti nuostatos nustatymas užtikrintų lygiavertę visuomenės sveikatą tokią leidžiančią nukrypti nuostatą susiejant su tam tikromis sąlygomis;kadangi norint vykdyti nepertraukiamą prekybą žmonėms vartoti skirtais arba vartoti tinkamais aliejais ir riebalais, nepakanka maisto produktams vežti skirtų jūrų laivų;kadangi per pastaruosius metus įgytas patyrimas parodė, kad galima išvengti skystųjų aliejų ir riebalų užteršimo, jei jiems vežti naudojamos talpyklos yra pagamintos iš lengvai plaunamų medžiagų arba trys ankstesnieji kroviniai buvo tokio tipo, kad juos iškrovus neturėjo likti jokio neleistino užteršimo; kadangi, kita vertus, turi būti nustatyta, kad prieš tai vežtų krovinių talpyklos būtų labai gerai išplautos;kadangi pagal Direktyvos 93/43/EEB 8 straipsnį siekiant užtikrinti šios direktyvos taikymą valstybės narės privalo vykdyti kontrolę;kadangi ši specifinė leidžianti nukrypti nuostata neturi pažeisti bendrųjų Direktyvos 93/43/EEB nuostatų;kadangi pagal Direktyvos 93/43/EEB 1 straipsnio 2 dalį ši leidžianti nukrypti nuostata neturi būti taikoma maisto produktams, kuriems taikomos labiau specifinės Bendrijos higienos taisyklės;kadangi šioje direktyvoje numatytos priemonės atitinka Maisto produktų nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisŠi direktyva nukrypsta nuo Direktyvos 93/43/EEB priedo IV skyriaus 2 punkto antrojo papunkčio ir nustato lygiavertes sąlygas, kurios garantuotų visuomenės sveikatą ir atitinkamų maisto produktų saugą bei jų sveikumą.2 straipsnis1. Vežti jūrų laivais nefasuotus aliejus arba riebalus, kuriuos reikia perdirbti ir kurie yra skirti arba tinkami žmonėms vartoti, leidžiama talpyklose, kurios nėra išimtinai skirtos maisto produktų vežimui, jei laikomasi tokių sąlygų:a) aliejus ar riebalai yra vežami talpykloje iš nerūdijančio plieno arba talpykla padengta epoksidine derva ar techniškai lygiaverte priemone, prieš tai talpykloje vežtas krovinys turėjo būti maisto produktas arba krovinys, nurodytas priedo leistinų ankstesnių krovinių sąraše;b) aliejus arba riebalai yra vežami talpykloje, pagamintoje ne iš a punkte nurodytų medžiagų, trys ankstesnieji talpyklose vežti kroviniai turėjo būti maisto produktai arba kroviniai, nurodyti priedo leistinų ankstesnių krovinių sąraše.2. Vežti jūrų laivais nefasuotus aliejus arba riebalus, kurių nereikia toliau perdirbti ir kurie yra skirti arba tinkami žmonėms vartoti, leidžiama talpyklose, kurios nėra išimtinai skirtos maisto produktų vežimui, jei laikomasi tokių sąlygų:a) talpykla yra iš nerūdijančio plieno arba padengta epoksidine derva ar techniškai lygiaverte priemone;b) trys ankstesnieji talpykloje vežti kroviniai buvo maisto produktai.3 straipsnis1. Jūrų laivo, talpyklose vežančio nefasuotus aliejus ir riebalus, ir kurie yra skirti arba tinkami žmonėms vartoti, kapitonas turi saugoti tvarkingus dokumentus apie tris ankstesnius krovinius, vežtus minėtose talpyklose ir apie tai, kad tarp šių krovinių krovimo viskas buvo tinkamai išplauta.2. Jei krovinys buvo perkraunamas, be straipsnio 1 dalyje būtinų rašytinių duomenų priimančio laivo kapitonas turi saugoti tvarkingus dokumentus apie tai, kad nefasuotų skystų aliejų arba riebalų vežimas ankstesniame laive atitiko 2 straipsnio nuostatas ir ankstesniame laive tarp šių krovinių krovimo viskas buvo tinkamai išplauta.3. Oficialioms kompetentingoms kontrolės institucijoms pareikalavus, laivo kapitonas joms pateikia dokumentus, nurodytus 1 ir 2 straipsnio dalyse.4 straipsnisŠi direktyva apsvarstoma iš naujo, jei viena ar daugiau valstybių narių arba Komisija yra tos nuomonės, kad siekiant atsižvelgti į mokslo ar technikos pažangą būtina daryti pakeitimus. Bet kuriuo atveju priedas turi būti apsvarstomas iš naujo ne vėliau kaip po vienerių metų nuo šios direktyvos įsigaliojimo dienos.5 straipsnisValstybės narės priima įstatymus ir kitus teisės aktus, kurie, įsigalioję iki 1996 m. vasario 12 d., įgyvendina šią direktyvą. Apie tai jos nedelsdamos praneša Komisijai.Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.6 straipsnisŠi direktyva įsigalioja kitą dieną po jos paskelbimo Europos Bendrijų oficialiajame leidinyje.7 straipsnisŠi direktyva skirta valstybėms narėms.Priimta Briuselyje, 1996 m. sausio 26 d.Komisijos varduMartin bangemannKomisijos narys[1] OL L 175, 1993 7 19, p. 1--------------------------------------------------PRIEDASLeistinų ankstesnių krovinių sąrašasMedžiaga | CAS Nr. |Acto rūgštis (etano rūgštis, acto esencija, metankarboksirūgštis) | 64–19–7 |Acetonas (dimetilketonas; 2-propanonas) | 67–64–1 |Rūgštieji aliejai ir riebalų rūgščių distiliatai, gauti iš augalinių aliejų ir riebalų ir (arba) jų mišinių, taip pat iš gyvulinių ir jūros gyvūnų aliejų ir riebalų | |Amonio hidroksidas (amonio hidratas; amoniako tirpalas; amoniakinis vanduo) | 1336–21–6 |Gyvuliniai, jūros gyvūnų ir augaliniai aliejai ir riebalai (išskyrus kišju riešutų kevalų aliejų ir žaliavinę talo alyvą) | |Bičių vaškas | 8012–89–3 |Benzilo alkoholis (tik NF ir analiziškai grynas) | 100–51–6 |Butilacetatai (n-, antr-, tret-) | 123–86–4 105–46–4 540–88–5 |Kalcio chlorido tirpalas | 10043–52–4 |Kalcio lignosulfonatas | |Kandelila vaškas | 8006–44–8 |Karnaubo vaškas (Brazilijos vaškas) | 8015–86–9 |Cikloheksanas (heksametilenas; heksanaftenas; heksahidrobenzenas) | 110–82–7 |Cikloheksanolis (heksahidrofenolis) | 108–93–0 |Epoksidintas sojų aliejus (oksirano grupės deguonies kiekis ne mažesnis kaip 7 %) | 8013–07–8 |Etanolis (etilo alkoholis) | 64–17–5 |Etilacetatas (acto rūgšties etilo esteris) | 141–78–6 |2-etil-1-heksanolis | 104–76–7 |Riebalų rūgštys: | |Sviesto rūgštis (n-butano rūgštis, butano rūgštis, propilskruzdžių rūgštis) | 107–92–6 |Valerijono rūgštis (n-pentano rūgštis) | 109–52–4 |Kaprono rūgštis (n-heksano rūgštis) | 142–62–1 |Heptano rūgštis (n-heptano rūgštis) | 111–14–8 |Kaprilo rūgštis (n-oktano rūgštis) | 124–07–2 |Pelargono rūgštis (n-nonano rūgštis) | 112–05–0 |Kaprino rūgštis (n-dekano rūgštis) | 334–48–5 |Lauro rūgštis (n-dodekano rūgštis) | 143–07–7 |Lauroleino rūgštis (cis-5-dodeceno rūgštis) | 4998–71–4 |Miristo rūgštis (n-tetradekano rūgštis) | 544–63–8 |Miristoleino rūgštis (cis-9-tetradeceno rūgštis) | 544–64–9 |Palmitino rūgštis (n-heksadekano rūgštis) | 57–10–3 |Palmitoleino rūgštis (cis-9-heksadeceno rūgštis) | 373–49–9 |Stearino rūgštis (n-oktadekano rūgštis) | 57–11–4 |Ricinolio rūgštis (cis-12-hidroksioktadec-9-eno rūgštis; ricinos aliejaus rūgštis) | 141–22–0 |Oleino rūgštis (cis-9-oktadeceno rūgštis) | 112–80–1 |Linolo rūgštis (9,12-oktadekadieno rūgštis) | 60–33–3 |Linoleno rūgštis (9,12,15-oktadekatrieno rūgštis) | 463–40–1 |Arachidino rūgštis (eikozano rūgštis) | 506–30–9 |Beheno rūgštis (dokozano rūgštis) | 112–85–6 |Eruko rūgštis (cis-13-dokozeno rūgštis) | 112–86–7 |Sotieji alkoholiai - gamtiniai alkoholiai | |Butilo alkoholis (1- butanolis) | 71–36–3 |Heksilo alkoholis (1-heksanolis) | 111–27–3 |Heptilo alkoholis (1-heptanolis) | 110–70–6 |Oktilo alkoholis (1-n-oktanolis) | 111–87–5 |Nonilo alkoholis (1-nonanolis, pelargono alkoholis) | 143–08–8 |Decilo alkoholis (1-dekanolis) | 112–30–1 |Laurilo aloholis (1-dodekanolis, dodecilo alkoholis) | 112–53–8 |Tridecilo alkoholis (1-tridekanolis) | 27458–92–0 |Miristilo alkoholis (1-tetradekanolis) | 112–72–1 |Cetilo alkoholis (1-heksadekanolis, pirminis n-heksadecilo alkoholis; palmitilo alkoholis) | 36653–82–4 |Stearilo alkoholis (1-oktadekanolis) | 112–92–5 |Oleilo alkoholis (oktadecenolis) | 143–28–2 |Laurilo-miristilo alkoholis (C12-C14 mišinys) | |Cetilo-stearilo alkoholis (C16-C18 mišinys) | |Riebalų rūgščių esteriai – visi esteriai, gauti iš kurios nors pirmiau išvardytų rūgščių ir vieno iš pirmiau išvardytų alkoholių, pvz., butilmiristatas, oleilpalmitatas ir cetilstearatas | |Riebalų rūgščių metilesteriai | |Metillauratas (metildodekanoatas) | 111–82–0 |Metilpalmitatas (metilheksadekanoatas) | 112–39–0 |Metilstearatas (metiloktadekanoatas) | 112–61–8 |Metiloleatas (metildodecenoatas) | 112–62–9 |Skruzdžių rūgštis (metano rūgštis) | 64–18–6 |Glicerolis (glicerinas) | 56–81–5 |Glikoliai | |Butandiolis (butan-1,3-diolis; 1,3-butilenglikolis; butan-1,4-diolis; 1,4-butilenglikolis; 2,3-butilenglikolis; butan-2,3-diolis, butilenglikolis) | 107–88–0 110–63–4 513–85–9 |Polipropilenglikolis (molekulinė masė didesnė kaip 400) | 25322–69–4 |Propilenglikolis (1,2-propilenglikolis; propan-1,2-diolis; 1,2-dihidroksipropanas; monopropilenglikolis (MPG); metilglikolis) | 57–55–6 |1,3-propilenglikolis (trimetilenglikolis; 1,3-propandiolis) | 504–63–2 |n-heptanas | 142–82–5 |n-heksanas (techninis) | 110–54–3 64742–49–0 |Izobutanolis (2-metilpropan-1-olis) | 78–83–1 |Izobutilacetatas | 110–19–0 |Izodekanolis (izodecilo alkoholis) | 25339–17–7 |Izononanolis (izononilo alkoholis) | 27458–94–2 |Izooktanolis (izooktilo alkoholis) | 26952–21–6 |Izopropanolis (izopropilo alkoholis; IPA) | 67–63–0 |Limonenas (dipentenas) | 138–86–3 |Magnio chlorido tirpalas | 7786–30–3 |Metanolis (metilo alkoholis) | 67–56–1 |Metiletilketonas (2-butanonas) | 78–93–3 |Metilizobutilketonas (4-metil-2-pentanonas) | 108–10–1 |Metil-tret-butileteris (MTBE) | 1634–04–4 |Silicio dioksidas | 7631–86–9 |Melasos | 57–50–1 |Montano (lignito) vaškas | 8002–53–7 |Nonanas | 111–84–2 |Parafinas (maistinės rūšies) | |Pentanas | 109–66–0 |Fosforo rūgštis (ortofosfato rūgštis, fosfato rūgštis) | 7664–38–2 |Geriamasis vanduo gali būti ankstesniu kroviniu, jei iš karto prieš tai buvęs krovinys yra šiame sąraše | |Kalio hidroksidas (kalio šarmas) | 1310–58–3 |n-propilacetatas | 109–60–4 |Natrio hidroksidas (kaustinė soda, natrio šarmas) | 1310–73–2 |D-gliucitolis (sorbitolis, šešiahidroksilis alkoholis) | 50–70–4 |Sieros rūgštis (sulfatinė rūgštis) | 7664–93–9 |Amonio nitrato ir karbamido tirpalas | |Vyno nuosėdos (žlaugtai, vyno akmuo, neapdorotas rūgštusis kalio tartratas) | 868–14–4 |--------------------------------------------------


title: 2001 m. sausio 29 d. Komisijos direktyva 2001/6/EB trečią kartą derinanti su technikos pažanga Tarybos direktyvą 96/49/EB dėl valstybių narių teisės aktų, susijusių su pavojingų krovinių vežimu geležinkeliais, suderinimotekstas svarbus EEE.

text:
Svarbus teisinis pranešimas

|

32001L0006

Oficialusis leidinys L 030 , 01/02/2001 p. 0042 - 0042

		Komisijos direktyva 2001/6/EB2001 m. sausio 29 d.trečią kartą derinanti su technikos pažanga Tarybos direktyvą 96/49/EB dėl valstybių narių teisės aktų, susijusių su pavojingų krovinių vežimu geležinkeliais, suderinimo(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1996 m. liepos 23 d. Tarybos direktyvą 96/49/EB dėl valstybių narių teisės aktų, susijusių su pavojingų krovinių vežimu geležinkeliais, suderinimo [1] su paskutiniais pakeitimais, padarytais Europos Parlamento ir Tarybos direktyva 2000/62/EB [2], ypač į jos 8 straipsnį,kadangi:(1) Direktyvos 96/49/EB priede pateikiamos Pavojingų krovinių tarptautinio vežimo geležinkeliais taisyklės, paprastai žinomos kaip RID, taikomos nuo 1999 m. liepos 1 d.(2) RID atnaujinamos kas dveji metai, todėl nuo 2001 m. liepos 1 d. galios RID redakcija su pakeitimais, taikant pereinamąjį laikotarpį iki 2002 m. gruodžio 31 d., išskyrus 7 klasės pavojingus krovinius (radioaktyviąsias medžiagas), kuriems pereinamasis laikotarpis baigsis 2001 m. gruodžio 31 d.(3) Todėl būtina iš dalies keisti Direktyvos 96/49/EB priedą.(4) Šioje direktyvoje numatytos priemonės atitinka Direktyvos 96/49/EB 9 straipsnyje minimo Pavojingų krovinių vežimo komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 96/49/EB priedas pakeičiamas taip:"PRIEDASPavojingų krovinių tarptautinio vežimo geležinkeliais taisyklės (RID), pateikiamos kaip COTIF B priedo I priedėlis, taikomos nuo 2001 m. liepos 1 d., suprantant, kad žodžiai "Susitariančioji Šalis" ir "valstybės ar geležinkeliai" pakeičiami žodžiais "valstybė narė".NB:RID 2001 m. redakcijos suvestinis tekstas bus paskelbtas, kai tik bus parengtas toks tekstas visomis oficialiomis Bendrijos kalbomis."2 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 2001 m. gruodžio 31 d., įgyvendina šią direktyvą dėl 7 klasės pavojingų krovinių, ir kurie, įsigalioję ne vėliau kaip iki 2002 m. gruodžio 31 d., įgyvendina šią direktyvą dėl kitų klasių pavojingų krovinių. Apie tai jos nedelsdamos praneša Komisijai.Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus.3 straipsnisŠi direktyva įsigalioja 20 dieną po jos paskelbimo Europos Bendrijų oficialiajame leidinyje.4 straipsnisŠi direktyva skirta valstybėms narėms.Priimta Briuselyje, 2001 m. sausio 29 d.Komisijos varduLoyola De PalacioPirmininko pavaduotojas[1] OL L 235, 1996 9 17, p. 25.[2] OL L 279, 2000 11 1, p. 44.--------------------------------------------------


title: 2005 m. spalio 26 d.  Europos Parlamento ir Tarybos direktyva 2005/59/EB, 28 kartą iš dalies keičianti Tarybos direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo (toluenas ir trichlorbenzenas)   (Tekstas svarbus EEE)

text:
25.11.2005

               LT

               Europos Sąjungos oficialusis leidinys

               L 309/13

      EUROPOS PARLAMENTO IR TARYBOS DIREKTYVA 2005/59/EB

   2005 m. spalio 26 d.
   28 kartą iš dalies keičianti Tarybos direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo (toluenas ir trichlorbenzenas)
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 95 straipsnį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               Tolueno ir trichlorbenzeno (TCB) žmogui ir aplinkai keliama grėsmė buvo įvertinta 1993 m. kovo 23 d. Tarybos reglamente (EEB) Nr. 793/93 dėl esančių medžiagų rizikos įvertinimo ir kontrolės (3). Rizikos įvertinimu nustatytas poreikis mažinti šią riziką, ir šią išvadą patvirtino Toksiškumo, ekotoksiškumo ir aplinkos mokslinis komitetas (TEAMK).

               (2)

               Pagal Reglamentą (EEB) Nr. 793/93 2004 m. balandžio 29 d. priimtoje Komisijos rekomendacijoje 2004/394/EB dėl medžiagų – acetonitrilo; akrilamido; akrilonitrilo; akrilo rūgšties; butadieno; vandenilio fluorido; vandenilio peroksido; metakrilo rūgšties; metilmetikrilato; tolueno; trichlorbenzeno – rizikos įvertinimo rezultatų ir rizikos mažinimo strategijų (4) pateikiama tolueno ir TCB keliamos rizikos apribojimo strategija ir rekomenduojami apribojimai siekiant apriboti šių medžiagų keliamą riziką tam tikrais jų naudojimo atvejais.

               (3)

               Siekiant apsaugoti žmonių sveikatą ir aplinką, būtina apriboti tolueno ir TCB pateikimą į rinką ir jų naudojimą.

               (4)

               Šios direktyvos tikslas – nustatyti suderintas priemones dėl tolueno ir TCB siekiant tinkamo vidaus rinkos veikimo, užtikrinant aukštą žmonių sveikatos ir aplinkos apsaugos lygį, kaip reikalaujama Sutarties 95 straipsnyje.

               (5)

               Ši direktyva turi būti taikoma nepažeidžiant Bendrijos teisės aktų, kuriais nustatomi būtiniausi darbuotojų apsaugos reikalavimai, nustatyti 1989 m. birželio 12 d. Tarybos direktyvoje 89/391/EEB dėl priemonių darbuotojų saugai ir sveikatos apsaugai darbe gerinti nustatymo (5) ir ja remiantis priimtose atskirose direktyvose, visų pirma 1998 m. balandžio 7 d. Tarybos direktyvoje 98/24/EB dėl darbuotojų saugos ir sveikatos apsaugos nuo rizikos, susijusios su cheminiais veiksniais darbe (keturioliktoji atskira direktyva, kaip numatyta Direktyvos 89/391/EEB 16 straipsnio 1 dalyje) (6) ir 2004 m. balandžio 29 d. Europos Parlamento ir Tarybos direktyvoje 2004/37/EB dėl darbuotojų apsaugos nuo rizikos, susijusios su kancerogenų arba mutagenų poveikiu darbe (šeštoji atskira direktyva, kaip numatyta Tarybos direktyvos 89/391/EEB 16 straipsnio 1 dalyje) (7).

               (6)

               Direktyva 76/769/EEB (8) turėtų būti atitinkamai iš dalies pakeista,

         PRIĖMĖ ŠIĄ DIREKTYVĄ:
   1 straipsnis
   Direktyvos 76/769/EEB I priedas iš dalies keičiamas kaip nurodyta šios direktyvos priede.
   2 straipsnis
   1.   Valstybės narės iki 2006 m. gruodžio 15 d. priima ir paskelbia įstatymus ir kitus teisės aktus, būtinus šios direktyvos įgyvendinimui. Jos apie tai nedelsdamos praneša Komisijai.
   Valstybės narės taiko šias priemones nuo 2007 m. birželio 15 d.
   Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės pagrindinių nuostatų tekstus kartu su lentele, parodančia, kaip šios direktyvos nuostatos atitinka priimtas nacionalines nuostatas.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Strasbūre, 2005 m. spalio 26 d.

            Europos Parlamento vardu

            Pirmininkas

         J. BORRELL FONTELLES

            Tarybos vardu

            Pirmininkas

         D. ALEXANDER

      (1)  OL C 120, 2005 5 20, p. 6.

      (2)  2005 m. balandžio 13 d. Europos Parlamento nuomonė (dar nepaskelbta Oficialiajame leidinyje) ir 2005 m. rugsėjo 19 d. Tarybos sprendimas.

      (3)  OL L 84, 1993 4 5, p. 1. Reglamentas su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).

      (4)  OL L 144, 2004 4 30, p. 72. Pataisyta versija OL L 199, 2004 6 7, p. 41.

      (5)  OL L 183, 1989 6 29, p. 1. Direktyva su pakeitimais, padarytais Reglamentu (EB) Nr. 1882/2003.

      (6)  OL L 131, 1998 5 5, p. 11.

      (7)  OL L 158, 2004 4 30, p. 50. Pataisyta versija OL L 229, 2004 6 29, p. 23.

      (8)  OL L 262, 1976 9 27, p. 201. Direktyva su paskutiniais pakeitimais, padarytais Komisijos direktyva 2004/98/EB (OL L 305, 2004 10 1, p. 63).

      PRIEDAS
      Direktyvos 76/769/EEB I priedas papildomas šiais punktais:

                     „48.
                     Toluenas
                     CAS Nr. 108–88–3

                     Negali būti pateiktas į rinką arba naudojamas kaip medžiaga arba kaip preparatų komponentas 0,1 % masės ar didesne koncentracija viešai prekiauti skirtose rišamosiose medžiagose bei purškiamuosiuose dažuose.

                     49.
                     Trichlorbenzenas
                     CAS Nr. 120–82–1

                     Negali būti pateiktas į rinką arba naudojamas kaip medžiaga arba kaip preparatų komponentas 0,1 % masės ar didesne koncentracija visais vartojimo atvejais, išskyrus

                                 —

                                 naudojant kaip sintezės tarpinį junginį, arba

                                 —

                                 naudojant kaip tirpiklį vykdant chloravimo reakcijas uždarose cheminėse sistemose, arba

                                 —

                                 gaminant 1,3,5 - trinitro - 2,4,6 - triaminobenzeną (TATB).“


title: 1973 m. gruodžio 11 d. Tarybos Direktyva iš dalies keičianti 1966 m. birželio 14 d. direktyvas dėl prekybos runkelių sėkla, pašarinių augalų sėkla, javų sėkla ir sėklinėmis bulvėmis, 1969 m. birželio 30 d. direktyvą dėl prekybos aliejinių ir pluoštinių augalų sėkla bei 1970 m. rugsėjo 29 d. direktyvas dėl prekybos daržovių sėkla ir dėl bendrojo žemės ūkio augalų veislių katalogo

text:
Avis juridique important

|

31973L0438

Official Journal L 356 , 27/12/1973 P. 0079 - 0082 Greek special edition: Chapter 03 Volume 10 P. 0103  Spanish special edition: Chapter 03 Volume 7 P. 0137  Portuguese special edition Chapter 03 Volume 7 P. 0137  Finnish special edition: Chapter 3 Volume 5 P. 0187  Swedish special edition: Chapter 3 Volume 5 P. 0187

TARYBOS DIREKTYVA1973 m. gruodžio 11 d.iš dalies keičianti 1966 m. birželio 14 d. direktyvas dėl prekybos runkelių sėkla, pašarinių augalų sėkla, javų sėkla ir sėklinėmis bulvėmis, 1969 m. birželio 30 d. direktyvą dėl prekybos aliejinių ir pluoštinių augalų sėkla bei 1970 m. rugsėjo 29 d. direktyvas dėl prekybos daržovių sėkla ir dėl bendrojo žemės ūkio augalų veislių katalogo(73/438/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius,atsižvelgdama į Komisijos pasiūlymą,atsižvelgdama į Europos Parlamento nuomonę1,atsižvelgdama į Ekonomikos ir socialinių reikalų komiteto nuomonę,kadangi dėl toliau išdėstytų priežasčių reikėtų iš dalies pakeisti tam tikras toliau išvardytų direktyvų, su paskutiniais pakeitimais, padarytais 1972 m. gruodžio 6 d. direktyva2, nuostatas:1966 m. liepos 14 d. Tarybos direktyvų atitinkamai dėl prekybos runkelių sėkla3, pašarinių augalų sėkla4, javų sėkla5, sėklinėmis bulvėmis6; 1969 m. birželio 30 d. Tarybos direktyvos dėl prekybos aliejinių ir pluoštinių augalų sėkla7; 1970 m. rugsėjo 29 d. Tarybos direktyvų dėl prekybos daržovių sėkla8 ir dėl bendrojo žemės ūkio augalų veislių katalogo9;kadangi naudojant pašarinių augalų sėklą ir javų sėklą reikėtų numatyti galimybę specialiai žymėti Avena fatua buvimą;kadangi reikėtų padidinti didžiausią Trifolium repens rūšies kietų sėklų skaičių; kadangi be to, į atitinkamos direktyvos taikymo sritį reikėtų įtraukti Phleum Bertolinii rūšis;kadangi reikėtų iki tam tikro mąsto sustiprinti būtiniausius javų rūšims keliamus reikalavimus; kadangi, kita vertus, pereinamuoju laikotarpiu autogaminių rūšių oficialiam tikrinimui reikėtų leisti taikyti ne tokius griežtus reikalavimus;kadangi linų sėklos tiekimo patirtis rodo, kad būtina dar ketverius metus pripažinti kategoriją "sertifikuota trečiosios reprodukcijos sėkla";kadangi pereinamuoju laikotarpiu turėtų būti leidžiama naudoti tam tikrų rūšių daržovių kelių veislių standartinės sėklos mišinius mažose pakuotėse; kadangi taip pat būtina patikslinti minimalų mėginio svorį ir įdiegti pereinamojo laikotarpio sąlygą dėl daržovių sėklos dygimo;kadangi direktyvą dėl bendrojo žemės ūkio augalų veislių katalogo reikėtų papildyti tomis veislėmis, kurios, kaip nustatyta, negali būti auginamos nė vienoje valstybės narės teritorijos dalyje;kadangi tam tikros pirmiau paminėtos direktyvos numato, kad nuo 1973 m. liepos 1 d. pačios valstybės nebegali nustatyti kitose šalyse, ypač trečiosiose šalyse, išaugintos sėklos ir augalų lygiavertiškumo; kadangi, vis dėlto, ne visais atvejais buvo įmanoma įvykdyti Bendrijos tyrimus, reikėtų pratęsti pirmiau minėtą laikotarpį siekiant nesutrikdyti esamų prekybinių santykių;kadangi reikėtų numatyti priedų dalinio pakeitimo procedūros supaprastinimą, kai tai yra susiję su techninio pobūdžio įgyvendinimo priemonėmis, taikant Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto tvarką, jei pakeitimai yra būtini dėl mokslo ir technikos žinių raidos;kadangi, galiausiai, kai kurioms pirmiau minėtų direktyvų reikėtų parengti pataisų projektus,PRIĖMĖ ŠIĄ DIREKTYVĄ:1 straipsnis1966 m. birželio 14 d. direktyva dėl prekybos runkelių sėkla iš dalies keičiama taip:1. 16 straipsnio 2 dalis pakeičiama taip:"Valstybės narės gali pačios priimti sprendimus dėl trečiosios šalies pagal 1 dalį, jei Taryba dar nėra priėmusi sprendimo dėl tos šalies pagal šią direktyvą. Šios teisės galiojimas baigiasi 1975 m. liepos 1 dieną."2. 21a straipsnis pakeičiamas taip:"Priedų turinio daliniai pakeitimai, kurie turi būti padaryti atsižvelgiant į mokslo ir technikos žinių raidą, priimami 21 straipsnyje nustatyta tvarka."2 straipsnis1966 m. birželio 14 d. direktyva dėl prekybos pašarinių augalų sėkla iš dalies keičiama taip:1. Olandiškos redakcijos 2 straipsnio 1 dalies A punkto a papunktyje žodžiai "gebruikst raaigras" pakeičiami žodžiais "gekruist raaigras".2. 2 straipsnio 1 dalies A punkto a papunktyje žodžiai:po žodžių:" Phleum Bertolinii DC. hibridinė svidrė"įrašomi žodžiai:"Lolium x hybridum Hausskn motiejukas"hibridinė svidrė"3. 11 straipsnis papildomas taip:"arba prie jos būtų pridėtas oficialus sertifikatas, įrodantis, kad sėklos partijos, atitinka specialius reikalavimus dėl Avena fatua buvimo nustatytus 21 straipsnyje numatyta tvarka."4. 16 straipsnio 2 dalis pakeičiama taip:"Valstybės narės gali pačios priimti sprendimus dėl trečiosios šalies pagal 1 dalį, jei Taryba dar nėra priėmusi sprendimo dėl tos šalies pagal šią direktyvą. Šios teisės galiojimas baigiasi 1975 m. liepos 1 dieną."5. 21a straipsnis pakeičiamas taip:"Priedų turinio daliniai pakeitimai, kurie turi būti padaryti atsižvelgiant į mokslo ir technikos žinių raidą, priimami 21 straipsnyje nustatyta tvarka."6. II priedo I dalies 3 punkto A dalyje skaičius "20", esantis 5 stulpelyje prie Trifolium repens L. rūšies, pakeičiamas skaičiumi "40".3 straipsnis1966 m. birželio 14 d. direktyva dėl prekybos javų sėkla iš dalies keičiama taip:1. 2 straipsnio 2 dalis papildoma taip:"d) pateikus prašymą ir 21 straipsnyje nustatyta tvarka ne vėliau kaip iki 1978 m. gruodžio 31 d. oficialiai sertifikuoti autogaminių rūšių sėklą, priklausančią kategorijoms "sertifikuota pirmosios reprodukcijos sėkla" arba "sertifikuota antrosios reprodukcijos sėkla":- kai vietoj oficialaus aprobavimo, numatyto I priede, atliekamas aprobavimas, kuris yra oficialiai kontroliuojamas atliekant ne mažiau kaip 20 % kiekvienos rūšies augalų neplaninius patikrinimus,- jei be elitinės sėklos ne mažiau kaip dvi iškart prieš tą kategoriją buvusios superelitinės sėklos reprodukcijos atitinka I ir II priede nustatytus reikalavimus dėl elitinės sėklos veislės tapatumo ir veislės grynumo, kaip nustatyta atitinkamoje valstybėje narėje atlikus oficialų tyrimą."2. 11 straipsnis papildomas taip:"arba prie jos būtų pridėtas oficialus sertifikatas, įrodantis, kad sėklos partijos, atitinka specialius reikalavimus dėl Avena fatua buvimo, nustatytus 21 straipsnyje numatyta tvarka."3. 16 straipsnio 2 dalis pakeičiama taip:"Valstybės narės gali pačios priimti sprendimus dėl trečiosios šalies pagal 1 dalį, jei Taryba dar nėra priėmusi sprendimo dėl tos šalies pagal šią direktyvą. Šios teisės galiojimas baigiasi 1975 m. liepos 1 dieną."4. 21a straipsnis pakeičiamas taip:"Priedų turinio daliniai pakeitimai, kurie turi būti padaryti atsižvelgiant į mokslo ir technikos žinių raidą, tvirtinami 21 straipsnyje nustatyta tvarka."5. II priedo 3 punkto A a aa papunktyje skaičius "98", esantis 5 skiltyje prie elitinės avižų, miežių, kviečių ir kviečių spelta sėklos pakeičiamas skaičiumi "99".6. II priedo 3 punktas papildomas šia pastraipa:"D. Specialūs reikalavimai dėl didžiausio kitų rūšių javų sėklos kiekio:Kai A pastraipoje nustatytas didžiausias kiekis yra viena sėkla, antra sėkla nelaikoma priemaiša, jei antrajame 500 g mėginyje nėra kitų rūšių javų sėklų."4 straipsnis1966 m. birželio 14 d. direktyva dėl prekybos sėklinėmis bulvėmis iš dalies keičiama taip:1. 15 straipsnio 2 dalyje "1973 m. liepos 1 d." pakeičiama "1975 m. liepos 1 d.".2. 19a straipsnis pakeičiamas taip:"Priedų turinio daliniai pakeitimai, kurie turi būti padaryti atsižvelgiant į mokslo ir technikos žinių raidą, tvirtinami 19 straipsnyje nustatyta tvarka."5 straipsnis1969 m. birželio 30 d. direktyva dėl prekybos aliejinių ir pluoštinių augalų sėkla iš dalies keičiama taip:1. 2 straipsnio 1 dalies A punkte ir II priedo I dalies 2 punkto A pastraipoje žodžiai "Soiahispida L." pakeičiami žodžiais "Glycine max (L.) Merrill.".2. 2 straipsnio 2 dalies c punkte "1974 m. birželio 30 d." pakeičiama "1978 m. birželio 30 d.".3. 15 straipsnio 2 dalis pakeičiama taip:"Valstybės narės gali pačios priimti sprendimus dėl trečiosios šalies pagal 1 dalį, jei Taryba dar nėra priėmusi sprendimo dėl tos šalies pagal šią direktyvą. Šios teisės galiojimas baigiasi 1975 m. liepos 1 dieną."4. 20a straipsnis pakeičiamas taip:"Priedų turinio daliniai pakeitimai, kurie turi būti padaryti atsižvelgiant į mokslo ir technikos žinių raidą, tvirtinami 20 straipsnyje nustatyta tvarka."6 straipsnis1970 m. rugsėjo 29 d. direktyva dėl prekybos daržovių sėkla iš dalies keičiama taip:1. 11 straipsnio 2 dalies pirmajame sakinyje išbraukiama:- okiškoje redakcijoje "betreffend ihre Verwendung",- rancūziškoje redakcijoje "concernant son utilization",- tališkoje redakcijoje "in loro possesso riguardanti la sua utilizzazione",- aniškoje redakcijoje "med henblik på dens anvendelse",- ngliškoje redakcijoje "naudojimo".2. Į 24 straipsnį įrašoma ši dalis:"3. Valstybės narės gali leisti prekiauti įvairių veislių Lactuca sativa L. standartinės sėklos mišiniais ir įvairių veislių Raphanus sativus L. standartinės sėklos mišiniais mažose ne didesnio nei 50 g svorio pakuotėse, jei ant pakuotės užrašomi žodžiai "veislių mišinys" ir išvardijami mišinį sudarančių veislių pavadinimai."3. Po 33 straipsnio įrašomas šis straipsnis:"33a straipsnisValstybės narės gali būti įgaliotos 40 straipsnyje nustatyta tvarka leisti prekiauti sėkla, nuimta iki 1973 m. liepos 1 d., kuri ne visiškai atitinka II priede nustatytus dygimo reikalavimus, jei šia sėkla yra specialiai prekiaujama. Toks įgaliojimas gali būti suteikiamas tik iki 1975 m. liepos 1 dienos."4. 40a straipsnis pakeičiamas taip:"Priedų turinio daliniai pakeitimai, kurie turi būti padaryti atsižvelgiant į mokslo ir technikos žinių raidą, tvirtinami 40 straipsnyje nustatyta tvarka."5. III priedo 2 dalis pakeičiama taip:"2. Mažiausias mėginio svorisRūšis Svoris (gramais)Allium cepa 25Allium porrum 20Anthriscus cerefolium 20Apium graveolens 5Asparagus officinalis 100Beta vulgaris 100Brassica oleracea 25Brassica rapa 20Capsicum annuum 40Cichorium intybus 15Cichorium endivia 15Citrullus vulgaris 250Cucumis melo 100Cucumis sativus 25Cucurbita pepo 150Daucus carota 10Foeniculum vulgare 25Lactuca sativa 10Petroselinum hortense 10Phaseolus coccineus 1 000Phaseolus vulgaris 700Pisum sativum 500Raphanus sativus 50Scorzonera hispanica 30Solanum lycopersicum 20Solanum melongena 20Spinacia oleracea 75Valerianella locusta 20Vicia faba 1 000Pirmiau išvardytų rūšių F-1 hibridinių veislių mažiausias mėginio svoris gali būti sumažintas iki ketvirtadalio nurodyto svorio.Vis dėlto mėginys turi sverti ne mažiau kaip 5 g ir jį turi sudaryti ne mažiau kaip 400 sėklų."7 straipsnis1970 m. rugsėjo 29 d. direktyva dėl bendrojo žemės ūkio augalų veislių katalogo iš dalies keičiama taip:1. Olandiškos redakcijos 10 straipsnio 2 dalies pirmajame sakinyje žodis "ervan" pakeičiamas žodžiais "voor hun gebruik".2. 15 straipsnio 3 dalies c punktas pakeičiamas taip:"jei paraišką pateikusioje valstybėje narėje atlikti oficialūs auginimo bandymai, atitinkamai taikant 5 straipsnio 4 dalį, rodo, kad ta veislė nė vienoje jos teritorijos dalyje savo rodikliais neprilygsta palyginamajai veislei, patvirtintai tos valstybės narės teritorijoje, arba jei gerai žinoma, kad veislė netinka auginti nė vienoje jos teritorijos dalyje dėl jos rūšies ar brandumo klasės."8 straipsnisValstybės narės priima įstatymus ir kitus teisės aktus, kurie, įsigalioję:a) iki 1973 m. liepos 1 d., įgyvendina 1 straipsnio 1 punktą, 2 straipsnio 4 punktą, 3 straipsnio 3 punktą, 4 straipsnio 1 punktą ir 5 straipsnio 3 punktą;b) ne vėliau kaip iki 1974 m. sausio 1 d., įgyvendina 1 straipsnio 2 punktą, 2 straipsnio 3 ir 5 punktus, 3 straipsnio 2 ir 4 punktus, 4 straipsnio 2 punktą, 5 straipsnio 4 punktą ir 6 straipsnio 4 punktą;c) ne vėliau kaip iki 1974 m. liepos 1 d. - kitas šios direktyvos nuostatas.9 straipsnisŠi direktyva skirta valstybėms narėms.Priimta Briuselyje, 1973 m. gruodžio 11 d.Tarybos varduIb FrederiksenPirmininkas1 OL C 62, 1973 7 31, p. 37.2 OL L 287 1972 12 26, p. 22.3 OL 125, 1966 7 11, p. 2290/66.4 OL 125, 1966 7 11, p. 2298/66.5 OL 125, 1966 7 11, p. 2309/66.6 OL 125, 1966 7 11, p. 2320/66.7 OL L 169, 1969 7 10, p. 3.8 OL L 225, 1970 10 12, p. 7.9 OL L 225, 1970 10 12, p. 1.


title: 1994 m. gruodžio 7 d. Europos Parlamento ir Tarybos direktyva 94/52/EB, antrą kartą iš dalies keičianti Direktyvą 88/344/EEB dėl valstybių narių įstatymų, reglamentuojančių maisto produktų ir maisto ingredientų gamyboje naudojamus ekstrahentus, suderinimo

text:
Svarbus teisinis pranešimas

|

31994L0052

Oficialusis leidinys L 331 , 21/12/1994 p. 0010 - 0010 specialusis leidimas suomių kalba: skyrius 13 tomas 27 p. 0056  specialusis leidimas švedų kalba: skyrius 13 tomas 27 p. 0056

		Europos Parlamento ir Tarybos direktyva 94/52/EB1994 m. gruodžio 7 d.antrą kartą iš dalies keičianti Direktyvą 88/344/EEB dėl valstybių narių įstatymų, reglamentuojančių maisto produktų ir maisto ingredientų gamyboje naudojamus ekstrahentus, suderinimoEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 100a straipsnį,atsižvelgdami į Komisijos pasiūlymus [1],atsižvelgdami į Ekonomikos ir socialinių reikalų komiteto nuomonę [2],laikydamiesi Sutarties 189b straipsnio nustatytos tvarkos [3],kadangi pagal Direktyvos 88/344/EEB [4] nuostatas iš priedo III dalies nuo 1994 m. sausio 1 d. buvo išbrauktas tirpiklis cikloheksanas, naudojamas kvapiosioms medžiagoms paruošti;kadangi Maisto produktų mokslinis komitetas, remdamasis tuo tarpu gauta papildoma informacija, nusprendė vėl leisti laikinai naudoti šią medžiagą; kadangi dėl to šį tirpiklį vėl galima naudoti, kol Komitetas pareikš savo galutinę nuomonę,PRIĖMĖ ŠIĄ DIREKTYVĄ:1 straipsnisDirektyvos 88/344/EEB priedas iš dalies keičiamas taip:III dalyje: Tirpiklį cikloheksaną vėl galima naudoti esant didžiausiai leistinai jo likučio normai 1 mg/kg.2 straipsnis1. Valstybės narės iš dalies pakeičia savo įstatymus ir kitus teisės aktus, kurie, įsigalioję ne vėliau kaip iki 1995 m. gruodžio 7 d., leidžia prekiauti šios direktyvos nuostatas atitinkančiais produktais.Apie tai jos nedelsdamos praneša Komisijai.2. Valstybės narės, tvirtindamos 1 dalyje minėtas priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnisŠi direktyva įsigalioja septintą dieną po jos paskelbimo Europos Bendrijos oficialiajame leidinyje.4 straipsnisŠi direktyva yra skirta valstybėms narėms.Priimta Briuselyje, 1994 m. gruodžio 7 d.Europos Parlamento varduPirmininkasK. HänschTarybos varduPirmininkasG. Rexrodt[1] OL C 15, 1994 1 18, p. 17.[2] OL C 133, 1994 5 16, p. 21.[3] 1994 m. vasario 9 d. Europos Parlamento pateikta nuomonė. (OL C 61, 1994 2 28, p. 101), 1994 m. kovo 10 d. Tarybos bendroji pozicija (OL C 172, 1994 6 24, p. 1) ir 1994 m. rugsėjo 15 d. Europos Parlamento sprendimas (OL C 276, 1994 10 3, p. 13).[4] OL L 157, 1988 6 24, p. 28. Direktyva su pakeitimais, padarytais Direktyva 92/115/EEB, (OL L 409, 1992 12 31, p. 31).--------------------------------------------------